Փաստաբանների հաշտության մասին խոսեց նաև Արմեն Սողոմոնյանի պաշտպան Արթուր Գրիգորյանը՝ կոչ անելով Տիգրան Աթանեսյանին, որ ավելորդ մեկնաբանություններով հանդես չգան: «Եկեք հաշվի առնենք մի բան, որ Արմենը՝ պատահաբար գտնվելով այնտեղ, ոչ իր խնդրի, այլ Տիգրան Աթանեսյանի խնդրի հետ կապված, իզուր տեղը ծեծ էր կերել: Եվ այս պայմաններում ընկերոջը թողնել մենակ, չհետաքրքրվել նրա ճակատագրով․․․ 30 արծաթի մասին խոսողները, թող առաջին հերթին իրենց վերագրեն այդ հանգամանքը: Հիմա բան էր, տեղի էր ունեցել, հուր հավիտյան չպիտի մենք թուր ու թվանք լինեինք միմյանց հետ: Մանավանդ մարդկանց կողմից պատրաստակամությունը կար, որպեսզի գործն ավարտվի օրենքով սահմանված կարգով՝ հաշտություն կնքելով»,- ասաց Արթուր Գրիգորյանը: